Bybel-Media Nuusbrief: 23 November 2018
Nuusbrief 20/ 2018
Hierdie is Bybel-Media se laaste nuusbrief vir die jaar. Baie dankie vir jou ondersteuning en heerlike samewerking. Geniet jou welverdiende ruskans en mag die Kind van Kersfees vir jou en jou geliefdes oorvloedige vrede en vreugde skenk.
Lees in die Kerkbode van 30 November ...
waar al die kerk se nuwe proponente voorgestel word.
Lees ook meer oor die briljante, jong, swart vrou wat in Pretoria gelegitimeer is en daarmee toegelaat is tot die bediening in die NG Kerk.
Kerkbode vertel ook van die gewese dekaan van teologie wat in Stellenbosch gelegitimeer is.
Kerkbode stel ook sy nuwe redakteur voor, terwyl die uitgaande redakteur terugdink oor sy vyf jaar in die stoel.
Daar is 'n onderhoud met dr Willem Nicol oor sy nuwe boek oor Jesus, en Henco van der Westhuizen skryf oor die Dordtse Leerreëls wat nou 400 jaar oud is.
André Bartlett skryf oor nog 'n skildery en daar is 'n bladsy oor boeke wat goeie Kerskgeskenke kan wees.
Die plekke waar ons woon, is baie belangrik. Dit kan selfs ons geluk en lewensvreugde bepaal. Eintlik kan ons sê ons ís ons plekke. Ons identiteit word deur ons plek bepaal. Ons het 'n adres! Ons is soos ons adres.